  Виталий Пронин Ужез данъянъя национальной центр, Интернетысь «Время России» издание но та нимын  ик потӥсь альманах Интернет пыр конкурс ялӥзы. Россиын улӥсьёс ивор вотэс пыр куара сётыны быгатозы Россилэн тужгес усто проектэз понна.Тужгес усто проектъёсты бырйыны ӵектэмын 20 номинациосъя: гурт удысъя дэмламын 20 проект, инкуазь узырлык поттонъя - 15 проект, машина лэсьтонъя - 20 проект, корт ӵыжатонъя - 5 проект, лэсьтӥськон удысъя но энергетикая - быдэн 15 проектэн, эмъюм поттонъя - 5 проект.Со сяна, нимаз бырйыны ӵектэмын культураысь тужгес яркыт ужрадэз но - бырйыны ӵектэмын 30 учыр.Проектъёс пӧлысь куд-огез Удмурт шаерен герӟаськемын. Кылсярысь, Ижысь автозаводын «Лада Vesta» но «Лада ХRAY» машинаосты бичаны кутскон. Озьыен, Удмуртиын улӥсьёс палэнэ кыльыны кулэ ӧвӧл куара сётонлэсь. Шаермы вормисе мед потоз!Куара сётыны быгатоды «Время России» сетевой изданилэн сайтэз пыр: www.времяроссии.рфКуарадэс кутозы 28-тӥ мартозь.Елена Никитина  